Vincent wa Lerins

Vincent wa Lerins (kwa Kilatini, Vincentius; alifariki 445 hivi) alikuwa mmonaki padri nchini Galia (leo Ufaransa), maarufu kwa maandishi yake ya teolojia na kwa juhudi zake za kufanya imani ya Wakristo istawi ndani mwaohttps://www.santiebeati.it/dettaglio/54550.

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake inaadhimishwa tarehe 24 MeiMartyrologium Romanum.

Maisha
Vincent alizaliwa Toulouse. Baada ya kujitafutia maendeleo katika jamii, labda kama askari, aliamua kuingia monasteri ya Lérins kwenye kisiwa Saint-Honorat. 

Akitumia jina bandia la Peregrinus aliandika huko Commonitorium (mwaka 434 hivi, yaani miaka 3 baada ya Mtaguso wa Efeso). Sawa na mtaguso mkuu huo, Vincent alitetea matumizi ya jina Mama wa Mungu kwa Bikira Maria, akipinga hoja za Nestori wa Konstantinopoli. 

Eukeri wa Lyon alimsifu kama mtakatifu mwenye elimu na ufasaha mkubwa. 

Gennadius wa Massilia aliandika Vincent alifariki chini ya makaisari Theodosius II na Valentinian III, kwa hiyo si baada ya mwaka 450. Masalia yake yanatunzwa huko Lérins.

Commonitorium
Lengo la Vincent katika kuandika CommonitoriumAvailable at http://www.ccel.org/ccel/schaff/npnf211.iii.html lilikuwa kubainisha vigezo vya kutofautisha ukweli wa imani Katoliki na uzushi, ili aweze kujikumbusha (ndiyo maana ya kichwa jicho).

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Mababu wa Kanisa

Tanbihi

Marejeo ya Kiswahili
 John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 177

 Marejeo ya lugha nyingine
 Thomas G. Guarino, Vincent of Lerins and the Devolopment of Doctrine. Grand Rapids:  Baker Academic, 2013.

Viungo vya nje
 Opera Omnia by Migne Patristica Latina
 Vincent of Lerins, The "Vincentian Canon" 
 Commonitory

Category:Waliofariki 445
Jamii:Wamonaki
Jamii:mapadri
Jamii:waandishi wa Kilatini
Category:Mababu wa Kanisa
Category:Watakatifu wa Ufaransa